ຕຳຣວດຊາຍແດນອັຟການິສຖານ ຍິງພົລເຮືອນ 7 ຄົນເສັຽຊີວິດ ເຂົ້າໃຈຜິດ ຄິດວ່າເປັນພວກກະບົດ
ຂ່າວສຳຄັນອື່ນໆ: ພວກໄວ້ທຸກ ຫລາຍພັນຄົນ ໄປຮ່ວມພິທີ ສົ່ງສະການ ທີ່ນະຄອນກາຣາຈີ ໃນພາກໃຕ້ປາກິສຖານ; ເກົາຫລີເໜືອ ປ່ອຍນັກສອນສາສນາອະເມຣິກັນ; ຣັຖມຸນ
ຕຳຣວດອັຟການິສຖານ ຄົນນຶ່ງກ່າວວ່າ ຕຳຣວດຊາຍແດນ ໄດ້ຍິງພົລ ເຮືອນ 7 ຄົນຕາຍຍ້ອນມີການເຂົ້າໃຈຜິດຄິດ ວ່າພວກເຂົາເຈົ້າ ເປັນກະບົດ ທ່ານ ABDUL RAZIQຜູ້ບັນຊາການຕຳຣວດຊາຍແດນອັຟ ການິສຖານກ່າວຕໍ່ພວກນັກຂ່າວວ່າເຫດຮ້າຍ ທີ່ວ່ານີ້ ເກີດຂຶ້ນໃນເຂດເມືອງ SHUBARAK ແຂວງການດາຮາ ໃນພາກໃຕ້ຂອງອັຟການິສ ຖານໃກ້ໆຊາຍແດນທີ່ຕິດກັບ ປາກິສຖານ ພົລ ເຮືອນຈຸນີ້ ພວມພາກັນໄປຫາຟືນຢູ່ເວລາໜ່ວຍ ລາຕເວນ 6 ຄົນ ຂອງຕຳຣວດຊາຍແດນ ໄດ້ພົບເຫັນ ພວກເຂົາເຈົ້າ ທ່ານ RAZIQ ກ່າວວ່າ ພວກຕຳຣວດ ທີ່ພົວພັນກັບ ການຍິງຄົນຫາຟືນຈຸນີ້ໄດ້ຖືກຄວບຄຸມໂຕໄວ້ແລ້ວ ເພື່ອສອບປາກຄຳ ແລະເຫດຮ້າຍດັ່ງກ່າວ ພວມຢູ່ໃນລະຫວ່າງການສືບສວນ ພວກໄວ້ທຸກຈຳນວນຫລາຍພັນ ຄົນ ໄດ້ໄປເຕົ້າໂຮມກັນທີ່ນະຄອນກາຣາຈີໃນ ພາກໃຕ້ ປາກິສຖານ ທ່າມກາງ ການຮັກສາ ຄວາມປອດພັຍ ຢ່າງເຄັ່ງຄັດເພື່ອເຂົ້າຮ່ວມພິ ທີສົ່ງສະການ ໃຫ້ແກ່ພວກເຄາະຮ້າຍສ່ວນນຶ່ງ ຂອງຈຳນວນທັງໝົດ31 ຄົນ ທີ່ໄດ້ເສັຽຊີວິດ ຍ້ອນການໂຈມຕີ ດ້ວຍຣະເບີດ 2 ຄັ້ງເມື່ອນຶ່ງ ມື້ກ່ອນນັ້ນ ຈຳນວນຜູ້ຕາຍ ໄດ້ເພີ້ມມີຂຶ້ນ ຂະ ນະທີ່ ຫຼາຍໆຄົນໄດ້ເສັຽຊີວິດ ໃນຄືນແລ້ວນີ້ ພວກເຄາະຮ້າຍຈຳນວນນຶ່ງ ພວມຈັດພິທີ ລະ ລຶກເຖິງການສິ້ນສຸດລົງ ໃນການໄວ້ທຸກເປັນ ເວລາ 40 ມື້ ໃຫ້ແກ່ຫຼານຊາຍ ຂອງພຣະສາສດາMUHAMMAD ພິທີດັ່ງກ່າວ ຂອງ ສາສນາ ອິສລາມນິກາຍຊີໄອທ໌ ມີຂຶ້ນໃນທຸກໆປີ ຜ່ານມາ ໄດ້ເກີດຄວາມຮຸນແຮງ ຢ່າງ ກະຈັດກະຈາຍ ລະຫວ່າງພວກ ທີ່ນັບຖື ສາສນາອິສລາມນິກາຍຊຸນນີ່ ແລະພວກທີ່ນັບ ຖືສາສນາອິສລາມ ນີກາຍຊີໄອທ໌ ຢູ່ທີ່ນະຄອນກາຣາຈີ ໃນວັນເສົາມື້ນີ້ ນະຄອນດັ່ງກ່າວ ກໍມີຄວາມເຄັ່ງຕຶງ ທຸຣະກິດ ຫລາຍໆແຫ່ງໄດ້ປິດກິຈການ ເຈົ້າໜ້າທີ່ກ່າວວ່າ ຜູ້ໂຈມຕີ ດ້ວຍຣະເບີດ ສະລະຊີບໄດ້ຂີ່ຣົດຈັກ ແລ່ນເຂົ້າຕຳຣົດເມ ທີ່ບັນທຸກ ພວກສແວງບຸນຊີໄອທ໌ ໃນມື້ວານນີ້ ເກົາຫລີເໜືອໄດ້ປ່ອຍນັກສອນສາສນາ ຊາວອະເມຣິກັນຄົນ ນຶ່ງແລະໄດ້ສົ່ງ ນັກສອນສາສນາຄົນນີ້ ໄປຍັງ ປະເທດຈີນ ຫຼັງຈາກ ໄດ້ກັກໂຕຜູ້ກ່ຽວໄວ້ເປັນ ເວລານຶ່ງເດືອນກວ່າໆ ເຈົ້າໜ້າທີ່ສະຖານທູດ ສະຫະຣັດ ໃນນະຄອນຫລວງປັກກິ່ງ ກ່າວວ່າ ທ່ານ ROBERTPARK ໄດ້ເດີນທາງໄປເຖິງ ນະຄອນຫລວງຂອງຈີນ ໃນຕອນເຊົ້າ ວັນເສົາ ມື້ນີ້ແລະຄາດວ່າ ຈະອອກເດີນທາງຕໍ່ ມາຍັງ ສະຫະຣັດໃນມື້ນີ້ ທ່ານ PARK ໄດ້ຖືກຈັບໃນ ວັນທີ 25 ທັນວາ ຊຶ່ງເປັນວັນບຸນຄຣິສຕ໌ມາສ ຫລັງຈາກຜູ້ກ່ຽວ ໄດ້ຕັ້ງໃຈຂ້າມແມ່ນຳ TUMEN ທີ່ແຂງກ້າມ ໃນຣະດູໜາວ ຈາກຈີນ ເຂົ້າໄປ ໃນ ເກົາຫລີເໜືອເພື່ອຢາກປຸກໃຫ້ ມີການຕື່ນຕົວ ກ່ຽວກັບເຣື່ອງ ສິດທິມະນຸດ ພວກນັກເຄື່ອນໄຫວທີ່ເປັນໝູ່ເພື່ອນ ຂອງທ່ານກ່າວວ່າ ທ່ານ PARK ໄດ້ຖືພຣະຄຳພີ ໄບເບີ້ລແລະໜັງສືສະບັບນຶ່ງ ທີ່ສົ່ງໄປຫາ ຜູ້ນຳຂອງເກົາຫຼີເໜືອ ທ່ານກິມ-ຈົງ-ອິລຮຽກ ຮ້ອງທ່ານ ປິດຄ້າຍສັພທຸກ ທີ່ມີຊື່ສຽງບໍ່ດີນັ້ນ ແລະອອກຈາກຕຳແໜ່ງ ຣັຖມຸນຕຣີກະຊວງປ້ອງ ກັນປະເທດຂອງສະຫະຣັດ ທ່ານ ROBERT GATES ກ່າວວ່າ ທ່ານບໍ່ເຊື່ອວ່າອີຣ່ານໃກ້ຈະ ບັນລຸການຕົກລົງ ກັບປະຊາຄົມນາໆຊາດກ່ຽວ ກັບໂຄງການນິວເຄລັຽ ຂອງອີຣ່ານເທື່ອ ທ່ານGATES ໃຫ້ທັສນະດັ່ງກ່າວ ທີ່ປະເທດເຕີກກີ ໃນວັນເສົາມື້ນີ້ ນຶ່ງມື້ກ່ອນໜ້ານີ້ຣັຖມຸນຕຣີການ ຕ່າງປະເທດ ອີຣ່ານ ໄດ້ກ່າວຕໍ່ກອງປະຊຸມວ່າ ດ້ວຍຄວາມໝັ້ນຄົງຂອງນາໆຊາດວ່າ ອີຣ່ານ ແມ່ນເປີດກວ້າງ ທີ່ຈະຮັບເອົາຂໍ້ສເນີ ທີ່ໄດ້ຮັບ ການສນັບສນຸນຈາກອົງການ ສະຫະປະຊາຊາດ ທີ່ໃຫ້ອີຣ່ານສົ່ງທາດຢູເຣນຽມຂອງຕົນ ໄປກັ່ນເປັນ ເຊື້ອໄຟນິວເຄລັຽ ຢູ່ໃນຕ່າງປະເທດ ທ່ານGATES ກ່າວຕໍ່ພວກນັກຂ່າວວ່າ ຂໍ້ມູນທີ່ທ່ານມີຢູ່ ສະແດງໃຫ້ເຫັນວ່າອີຣ່ານແມ່ນ ຍັງບໍ່ທັນໃກ້ ທີ່ຈະຮັບເອົາ ຂໍ້ຕົກລົງ ທີ່ໄດ້ມີການສເນີໃນປີກາຍນີ້ເທື່ອ ມາຮອດປັດຈຸບັນນີ້ ອີຣ່ານໄດ້ປະຕິເສດ ບໍ່ຍອມຮັບເອົາຂໍ້ຕົກລົງທີ່ແນໃສ່ ເພື່ອຫລຸດຜ່ອນຄວາມຢ້ານກົວ ຂອງນາໆຊາດ ທີ່ວ່າອີຣ່ານກັ່ນທາດຢູເຣນຽມ ເພື່ອຜລິດອາວຸດນິວເຄລັຽ ອີຣ່ານເວົ້າວ່າໂຄງການນິວເຄລັຽຂອງຕົນ ມີຈຸດປະສົງ ໃນທາງສັນຕິ ເຈົ້າໜ້າທີ່ຣັດເຊັຽກ່າວ ວ່າ ຫົວໜ້າຕຳຣວດໃນເຂດນະຄອນຫລວງຂອງ ແຄວ້ນ DAGESTAN ໄດ້ຖືກຍິງຕາຍ ຊຶ່ງເປັນ ນຶ່ງໃນຈຳນວນ 16 ຄົນ ທີ່ເສັຽຊີວິດໃນການໂຈມ ຕີຫຼາຍໆຄັ້ງ ຢູ່ໃນເຂດພາກເໜືອ ຂອງພູ CAU CASUS ທີ່ເກີດຄວາມຮຸນແຮງຂອງຣັດເຊັຽ ໂຄສົກຂອງຕຳຣວດ ໃນເຂດ DAGESTAN ກ່າວໃນມື້ວານນີ້ວ່າ ທ່ານ AKHMEDMAGO MEDOV ຫົວໜ້າຕຳຣວດ ໃນເມືອງ MAKHACHKALA ໄດ້ຖືກຍິງຕາຍ ພ້ອມໆກັບຄົນຂັບຣົດຂອງທ່ານ ແລະອາຣັກຂາອີກ 2 ຄົນ ຫລັງຈາກມືປືນ ລຶກລັບຈຸນຶ່ງໄດ້ຍິງປືນໂຈມຕີຣົດຂອງທ່ານ ການຍິງທ່ານ MAGO MEDOV ໄດ້ມີຂຶ້ນບໍ່ເທົ່າໃດຊົ່ວໂມງ ຫລັງຈາກເຈົ້າໜ້າທີ່ຕໍ່ຕ້ານພວກກໍ່ການຮ້າຍອະວຸ ໂສທ່ານນຶ່ງ ຂອງ DAGESTAN ຢູ່ທີ່ເມືອງ IZBERBASH ໄດ້ເສັຽຊີວິດຫລັງຈາກຣະ ເບີດ ທີ່ຫ້າງໃສ່ ກ້ອງຣົດຂອງທ່ານ ໄດ້ແຕກຂຶ້ນ ຂະນະດຽວກັນ ທີ່ແຄວ້ນCHECHNYA ຊຶ່ງຕັ້ງຢູ່ໃກ້ຄຽງ ເຈົ້າໜ້າທີ່ ຮັກສາຄວາມສະງົບ 5 ຄົນແລະພວກຫົວຮຸນແຮງ 6 ຄົນໄດ້ ເສັຽຊີວິດ ໃນການປະທະກັນ ໃນຕອນເດິກ ຂອງຄືນວັນພະຫັດໃນເຂດກ້ຳຕາເວັນຕົກສ ຽງໃຕ້ ຂອງນະຄອນຫຼວງ GROZNY ສານຣັຖບານກາງ ຂອງສະຫະຣັດແຫ່ງນຶ່ງໃນຣັດຟລໍຣິດາ ໄດ້ຕັດ ສິນໃຫ້ ຊາວໄລບີເຣັຽ 5 ຄົນ ໄດ້ຮັບເງິນຊົດ ເຊີຍຄ່າເສັຽຫາຍ 22 ລ້ານ 4 ແສນໂດລາໃນ ການຖືກທໍຣະມານ ທີ່ສັ່ງໂດຍ ລູກຊາຍຂອງອະດີດ ປະທານາທິບໍດີ ໄລບີເຣັຽ ທ່ານ CHARLES TAYLOR ຊາວໄລບີເຣັຽຈຸນີ້ໄດ້ຟ້ອງນາຍ CHARLES McARTHUR EMMANUEL ຊຶ່ງຮູ້ກັນ ໃນອີກຊື່ນຶ່ງວ່າ CHUCKIETAYLOR ຍ້ອນຄວາມເຈັບປວດ ທາງດ້ານຈິດໃຈ ແລະຮ່າງກາຍ ທີ່ພວກເຂົາໄດ້ ຮັບ ກຸ່ມປົກປ້ອງ ສິດທິມະນຸດ HUMAN RIGHTS USA ຊຶ່ງເປັນຜູ້ຕາງໜ້າໃຫ້ຊາວໄລບີເຣັຽຈຸນີ້ ກ່າວວ່າ ເງິນຊົດເຊີຍຄ່າເສັຽຫາຍ ດັ່ງກ່າວ ໄດ້ຮັບຮູ້ໃນອັນທີ່ ກຸ່ມດັ່ງກ່າວເອີ້ນວ່າ ການກະທຳ ທີ່ຕຳຊ້າ ແລະໂຫດຮ້າຍທາ ຣຸນຜິດປົກກະຕິ ທີ່ພວກເຄາະຮ້າຍ ໄດ້ຮັບນັ້ນ ໃນປີກາຍນີ້ ສານຣັຖບານກາງແຫ່ງນຶ່ງຂອງສະຫະຣັດ ກໍໄດ້ຕັດສິນໂທດ ຈຳຄຸກນາຍ TAYLOR ເປັນເວລາ 97 ປີ ຍ້ອນໄດ້ທໍ ຣະມານພວກທີ່ຄັດຄ້ານ ຕໍ່ການປົກຄອງ ຂອງບິດາທ່ານ ຄະນະຊອກຄົ້ນໄດ້ພົບຕຳແໜ່ງທີ່ແນ່ນອນແລ້ວ ກ່ຽວກັບບ່ອນທີ່ ຊາກຂນາດ ໃຫຍ່ຫຼາຍໆຕ່ອນ ຂອງເຮືອບິນອາຍພົ່ນໂດຍ ສານເອທິ ໂອເປັຽ ທີ່ໄດ້ປະສົບອຸບັດຕິເຫດຕົກ ຢູ່ນອກແຄມຝັ່ງທະເລຂອງເລບານອນໃນເດືອນ ແລ້ວນີ້ ທີ່ເປັນເຫດໃຫ້ຜູ້ໂດຍສານແລະພະນັກ ງານທັງໝົດ 90ຄົນ ເສັຽຊີວິດນັ້ນ ທ່ານ GHAZI ARIDI ຣັຖມຸນຕຣີ ກະຊວງຂົນສົ່ງ ຂອງເລບານອນກ່າວວ່າ ກຳປັ່ນ OCEAN ALERT ໄດ້ພົບເຫັນ ຊາກເຮືອບິນເຫລົ່ານີ້ ຢູ່ພື້ນທະເລເມດີແຕເຣນຽນທີ່ເລິກປະມານ 45 ແມັດ ຄະນະຊອກຄົ້ນຍັງໄດ້ດຳເນີນງານກ່ຽວ ກັບການເກັບກູ້ ເອົາເຄື່ອງບັນທຶກ ຂອງຖ້ຽວບິນ ທີ່ຖືກກວດພໍ້ໃນສັບປະດາແລ້ວ ເຄື່ອງ ບັນທຶກຖ້ຽວບິນໄດ້ຕົກຫ່າງຈາກສນາມບິນ 10ຫລັກກິໂລແມັດ ໄປທາງທິດຕາເວັນຕົກ ແລະຢູ່ເລິກ ຈາກໜ້ານຳະເລເມດີແຕເຣນຽນລົງໄປ ປະມານ 1300 ແມັດ ເຮືອບິນໂດຍ ສານຂອງສາຍການບິນ ເອທິໂອເປັຽທີ່ພວມອອກເດີນທາງ ມຸ່ງໜ້າໄປຍັງ ນະຄອນຫລວງ ອາດິສອາບາບາ ໄດ້ປະສົບອຸບັດຕິເຫດຕົກ ບໍ່ດົນ ຫຼັງຈາກໄດ້ບິນຂຶ້ນຈາກເດີ່ນ ພາຍຸຫິມະຂນາດໃຫຍ່ກຳລັງພັດ ຖລົ່ມເຂດ ຊຶ່ງເປັນທີ່ຮູ້ຈັກກັນໃນນາມບັນດາຣັດ ອັດລັນຕິກພາກກາງຫຼືMIDDLE ATLANTIC ຂອງສະຫະຣັດຊຶ່ງໃນນັ້ນ ແມ່ນຮວມທັງນະຄອນ ຫລວງວໍຊິງຕັນນຳດ້ວຍ ມີການທຳນາຍວ່າ ຈະ ມີຫິມະຕົກ ຫລາຍເຖິງ 75ຊັງຕີແມັດ ແຕ່ມື້ວັນ ສຸກ \ວານນີ້ ມາຫາແລງວັນເສົາມື້ນີ້ ຊີວິດຢູ່ໃນ ນະຄອນຫລວງຂອງສະຫະຣັດ ເກືອບຈະຢຸດຊະ ງັກລົງ ໂດຍທີ່ຣັຖບານກາງ ແລະທຸຣະກິດສ່ວນ ໃຫຍ່ໄດ້ປິດໄວໂຮງການ ແລະຫ້າງຮ້ານກ່ອນ ກຳນົດໃນມື້ວານນີ້ ແລະມີການເຕືອນປະຊາຊົນໃຫ້ຢູ່ໃນເຮືອນ ອົງການພະຍາກອນອາ ກາດ ແຫ່ງຊາດຂອງສະຫະຣັດ ກ່າວວ່າ ຫິມະທີ່ໜັກ ປຽກ ແລະລົມແຮງ ຈະກໍ່ໃຫ້ເກີດ ສະພາບທີ່ເປັນອັນຕະລາຍທີ່ສຸດ ໃນຣັດຕ່າງໆນັບແຕ່ເວີຈີເນັຽ, ແວັທເວີຈີເນັຽ ຕລອດທັງ ຣັດແມຣີແລນ, ເພັນຊີລເວເນັຽ,ເດລາແວຣ໌ ແລະນິວເຈີຊີ ພວກນັກພະຍາກອນອາກາດ ເວົ້າວ່າ ພະຍຸຫິມະຫົວນີ້ອາດຈະເປັນພາຍຸ ທີ່ໃຫຍ່ທີ່ສຸດ ໃນປະວັດສາດ ສຳລັບເຂດ ນະຄອນຫລວງວໍຊິງຕັນແຂ່ງກັບພະຍຸທີ່ ໄດ້ພັດຖລົ່ມ ເຂດວໍຊິງຕັນ ເມື່ອ 90 ປີກ່ອນ ຄືໃນປີ 1922 ນັ້ນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ